ჰიუ ჯეკმენი

ჰიუ მაიკლ ჯეკმანი (;ჰიუ ჯეკმანიშ ბიოგრაფია - Tiscali დ. 12 გჷმათუთა 1968, სიდნეი) — ემიშ დო ტონიშ დო ორქოშ გლობუსიშ მაღვენჯი ავსტრალიარი არტისტი. დოინალაფირი მაბირე დო ოსცენე მიუზიკლეფიშ არტისტი - ჯეკმანი მოსოფელს უმენტაშო ჩინებული რე მუშ როლეფით მუსხი რენ მაღალბიუჯეტამ ფილმის, თენეფ შქას „იქს-ადამიერეფი“, „კეიტი დო ლეოპოლდი“, „პრესტიჟი“, „ვან ჰელსინგი“ დო „ავსტრალია“.

ტონიშ ჯილდოეფიშ სუმ შარაშ მენძელ ჯეკმანქ უმაჯღვერუ ოსკარიშ დოჯილდაფაშ ცერემონიალს 2009 წანასGans, Andrew."ტონიშ მინჯე ჯეკმანი უმაჯღვერანს ოსკარიშ დაჯილდოებას" playbill.com, 12 ქირსეთუთა 2008. 2009 წანას ხოლო გინწყუ თიში ჯოხოშ მურიცხიქ ჰოლივუდიშ დიდებაშ ჯალონას."ჰოლივუდი გიშაგორუნს ხოლო 25 მურიცხის დიდებაშ ოჯალეშო" Reuters.com, 19 მანგი 2008

 ფილმოგრაფია 

 ფაქტეფი 
 მეკვარჩხანე რე.
 ფილმი იქს-ადამიერეფიშ გინოღალასშ ბორჯის, ჰიუ რჩქალას არსულენდჷ შტანგაშ ეკინას, ნამუთ 145 კგ რდჷ.
 ნანდულ რინას სიგარეტის ვაშუნს. კოროცხუნს, ნამჷ-და სიგარეტიშ შუმა ფილმეფს — ორჩხოლი რე.
 სიმაღალა — 188 სმ.
 მეთმიოგანს ფორტეპიანოს, გიტარას დო ვიოლინოს.
 ლაჸაფენს გოლფის, რაგბის, კრიკეტის, ნჩურუნს (ფრისტაილიშ დო ბატერფლაიშ სტილით), სიმაღალაშე გითმოსხაფუნს დო დოკაფილი რე ვინდსერფინგით. გილურს კანოეშა. გილაფურინუნს პლანერით. უჸორს ლესქერობეფი, მარა სინანდულეს ბორჯიშო ძალამ ოშა-გოშათ ქჷმახერხინ სოთინ გინულა-და. უმენტაშ, 2004 წანაშ დამორჩილს ფანიაწკჷმა რდჷ საფარის, ობჟათე აფრიკაშ რესპუბლიკას.
 ჰიუ — ბროდვეიშ ისტორიას აკა მარსულაფარი რე, ნამუქჷთ მიპალუ თეატრიშ არძა თარი პრემია ართი სეზონიშ მალობას — როლს „The Boy from Oz“ (ბრდვეიშ თენა თიში დებიუტი რდჷ) — თენა რე „ტონი“, დო „Drama Desk“, დო „Outer Critics Circle“ (თ.ჯ. ბროდვეიშ სუმფა გურგინი);.
 ხუთ ბურთით ართბორჯულო ჟონგლირება შეულებუ.
 ბოქსიშ ინსტუქტაჟის მიკმიშჷ „თელარი სტილიშ“ გინოღალაშ ბორჯის.
 პრაქტიკენს ტრანსცენდენტულ მედიტაციას.
 ბაღანობაშე უჸორს კუჩხბურთი. ურუგვაიშ კლუბი „ნასიონალიშ“ გურშემაჭუე რე.
 2013 წანას გინიღჷ რეკლამა სმარტფონი Micromax Canvas Turbo A250-იშო დო უკული რეკლამას Micromax Canvas Silver 5-იშოთ.
 2016 წანას, ნიუ-იორკის გონჭყუ Metallica კონცერტი.

 რესურსეფი ინტერნეტის 



 სქოლიო 

კატეგორია:ავსტრალიარი არტისტეფი
კატეგორია:დუნაბადი 1968
კატეგორია:ემიშ ჯილდოშ მაღვენჯეფი
კატეგორია:ტონიშ მაღვენჯი არტისტეფი